
 2.3.2013
 BG
 Официален вестник на Европейския съюз
 L 59/1
 РЕГЛАМЕНТ ЗА ИЗПЪЛНЕНИЕ (ЕС) No 180/2013 НА КОМИСИЯТА
 от 1 март 2013 година
 за изменение за 188-ти път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
 (2)
 На 21 февруари 2013 г. Комитетът по санкциите към Съвета за сигурност на Организацията на обединените нации (Съвета за сигурност на ООН) реши да добави две физически лица към списъка на лицата, групите и образуванията, спрямо които следва да се прилага замразяването на средства и икономически ресурси. Освен това на 22 февруари 2013 г. Комитетът по санкциите на Съвета за сигурност на ООН реши да добави в списъка друго физическо лице.
 (3)
 Приложение I към Регламент (ЕО) No 881/2002 следва да бъде съответно актуализирано.
 (4)
 За да се гарантира ефективността на мерките, предвидени в настоящия регламент, той следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 1 март 2013 година.
 За Комисията, от името на председателя,
 началникът на Службата за инструментите на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 се изменя, както следва:
 В категорията „Физически лица“ се добавят следните вписвания:
 a)
 „Abderrahmane Ould El Amar (известен още като: a) Ahmed el Tilemsi, б) Abderrahmane Ould el Amar Ould Sidahmed Loukbeiti, в) Ahmad Ould Amar). Дата на раждане: 1977—1982 г. Място на раждане: Tabankort, Мали. Гражданство: малийско. Адрес: a) Gao, Мали, б) Tabankort, Мали, в) In Khalil, Мали, г) Al Moustarat, Мали. Допълнителна информация: Името на бащата е Leewemere. Дата на определянето, посочена в член 2a, параграф 4, буква б): 22.2.2013 г.“
 б)
 „Hamada Ould Mohamed El Khairy (известен още като: a) Hamad el Khairy, б) Hamada Ould Mohamed Lemine Ould Mohamed el Khairy, в) Ould Kheirou, г) Abou QumQum). Дата на раждане: 1970 г. Място на раждане: Nouakchott, Мавритания. Гражданство: a) мавританско, б) малийско. Паспорт No: A1447120 (малийски паспорт, изтекъл на 19.10.2011 г.). Адрес: Gao, Мали. Други сведения: Името на майката е Tijal Bint Mohamed Dadda. Дата на определянето, посочена в член